pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอี ร่วมลงนาม MOU ระหว่างรัฐมนตรีอาเซียนด้านดิจิทัลกับจีน และระหว่างกระทรวงดีอีกับกระทรวงการสื่อสารและสารสนเทศแห่งอินโดนีเชีย ยกระดับความร่วมมือด้านดิจิทัล
วันศุกร์ที่ 2 กุมภาพันธ์ 2567
ดีอี ร่วมลงนาม MOU ระหว่างรัฐมนตรีอาเซียนด้านดิจิทัลกับจีน และระหว่างกระทรวงดีอีกับกระทรวงการสื่อสารและสารสนเทศแห่งอินโดนีเชีย ยกระดับความร่วมมือด้านดิจิทัล
ดีอี ร่วมลงนาม MOU ระหว่างรัฐมนตรีอาเซียนด้านดิจิทัลกับจีน และระหว่างกระทรวงดีอีกับกระทรวงการสื่อสารและสารสนเทศแห่งอินโดนีเชีย ยกระดับความร่วมมือด้านดิจิทัล
วันที่ 2 กุมภาพันธ์ 2567 นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้ร่วมลงนามบันทึกความเข้าใจ (MOU) ระหว่างสมาคมประชาชาติแห่งเอเชียตะวันออกเฉียงใต้และสาธารณรัฐประชาชนจีน ว่าด้วยความร่วมมือด้านการสื่อสารและเทคโนโลยีดิจิทัล (Memorandum of Understanding between the Association of Southeast Asian Nations and the People’s Republic of China on Co – operation in Communications and Digital Technology) ในช่วงระหว่างการประชุมรัฐมนตรีอาเซียนด้านดิจิทัลและสาธารณรัฐประชาชนจีน ณ สาธารณรัฐสิงคโปร์ โดยบันทึกความเข้าใจดังกล่าวจะมีระยะเวลา 5 ปี มีเนื้อหาและขอบเขตความร่วมมือ อาทิ
1) การแลกเปลี่ยนนโยบายและกฎระเบียบด้านดิจิทัลและ ICT (Policies and Regulations) เพื่อยกระดับการแลกเปลี่ยนข้อมูลระหว่างอาเซียนกับสาธารณรัฐประชาชนจีน
2) ด้านโครงสร้างพื้นฐานด้านดิจิทัล (Digital Infrastructure) เพื่อที่จะร่วมกันสนับสนุนการพัฒนาทางตรงและทางอ้อม
3) ด้านเทคโนโลยีเกิดใหม่ (Emerging Technologies) ซึ่งประกอบด้วย 5G Use Cases, Artificial Intelligence, Cloud Computing, Big Data, Digital Governance, Smart Cities, และ Future Networks
4) ด้านความมั่นคงปลอดภัยทางดิจิทัล (Digital Security) เพื่อยกระดับความมั่นคงปลอดภัยทางไซเบอร์และความมั่นคงปลอดภัยทางข้อมูล
5) ด้านทักษะความเข้าใจและการใช้เทคโนโลยีดิจิทัล (Digital Literacy)
6) ด้านคลื่นความถี่และการบริหารจัดการคลื่นความถี่ (Radio Frequency Spectrum and Management) เพื่อยกระดับความร่วมมือในการประชุมการสื่อสารโทรคมนาคมวิทยุระดับโลกภายใต้กรอบการทํางานของสหภาพโทรคมนาคม หรือ International Telecommunication Union (ITU)
7) ด้านอื่นๆ ที่เกี่ยวข้องกับดิจิทัลและข้อมูล (Other Fields)
นอกจากนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม ได้ลงนามบันทึกความเข้าใจร่วมระหว่างกระทรวงดิจิทัลเพื่อเศรษฐกิจและสังคมแห่งราชอาณาจักรไทย และกระทรวงการสื่อสารและสารสนเทศแห่งอินโดนีเซีย ว่าด้วยความร่วมมือด้านเทคโนโลยีสารสนเทศและการสื่อสารและการเปลี่ยนแปลงสู่ดิจิทัล (Memorandum of Understanding between the Ministry of Digital Economy and Society of the Kingdom of Thailand and The Ministry of Communications and Informatics of Indonesia on Information and Communication Technology and Digitalization Cooperation) โดยมีนายประเสริฐ รัฐมนตรีดีอี เข้าร่วมเป็นสักขีพยาน สําหรับความร่วมมือสําคัญ ประกอบด้วย บริการแพลตฟอร์มดิจิทัล (Digital platform services) การกํากับดูแลบริการดิจิทัล (Digital service governance) การป้องกันปัญหาการหลอกลวงผ่านสื่อออนไลน์ (Anti-online scamming) การเปลี่ยนแปลงทางดิจิทัล (Digital transformation) การใช้เทคโนโลยีดิจิทัลส่งเสริมโอกาสและศักยภาพของประชาชนอย่างครอบคลุม (Digital inclusion) กําลังคนทางดิจิทัล (Digital manpower) และเศรษฐกิจดิจิทัล (Digital economy)
___________________________
รัฐบาลไทย-ข่าวทำเนียบรัฐบาล-รองปลัดเกษตรฯ นวนิตย์ พลเคนเป็นประธานการประชุมคณะกรรมการดำเนินงานพระราชพิธีพืชมงคล จรดพระนังคัลแรกนาขวัญ ประจำปี 2567 ครั้งที่ 1/2567
วันศุกร์ที่ 2 กุมภาพันธ์ 2567
รองปลัดเกษตรฯ นวนิตย์ พลเคนเป็นประธานการประชุมคณะกรรมการดําเนินงานพระราชพิธีพืชมงคล จรดพระนังคัลแรกนาขวัญ ประจําปี 2567 ครั้งที่ 1/2567
รองปลัดเกษตรฯ นวนิตย์ พลเคนเป็นประธานการประชุมคณะกรรมการดําเนินงานพระราชพิธีพืชมงคล จรดพระนังคัลแรกนาขวัญ ประจําปี 2567 ครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เปิดเผยภายหลังได้รับมอบหมายจากนายประยูร อินสกุล ปลัดกระทรวงเกษตรและสหกรณ์ให้เป็นประธานการประชุมคณะกรรมการดําเนินงานพระราชพิธีพืชมงคลจรดพระนังคัลแรกนาขวัญ ประจําปี 2567 ครั้งที่ 1/2567 โดยมีผู้บริหารและเจ้าหน้าที่สังกัดกระทรวงเกษตรและสหกรณ์ เข้าร่วม ณ ห้องประชุมกระทรวงเกษตรและสหกรณ์ (134-135) และประชุมทางไกลผ่านระบบ Zoom Meeting ว่า ที่ประชุมได้รับทราบการเตรียมการจัดงานพระราชพิธีพืชมงคลจรดพระนังคัลแรกนาขวัญ ประจําปี 2567 ซึ่งสํานักพระราชวังกําหนดวันสวดมนต์เริ่มการพระราชพิธี
พืชมงคลเป็นวันพฤหัสบดีที่ 9 พฤษภาคม 2567 และวันพระราชพิธีจรดพระนังคัลแรกนาขวัญ (วันไถหว่าน) ในวันศุกร์ที่ 10 พฤษภาคม 2567 โดยถือฤกษ์ตามปีปฏิทินหลวง รวมถึงรับทราบรายชื่อผู้ได้รับคัดเลือกเป็นเทพีคู่หาบเงิน ประจําปี 2567 จํานวน 2 ราย ได้แก่ นางสาววราภรณ์ วิลัยมาตย์ เจ้าพนักงานธุรการปฏิบัติงาน กรมวิชาการเกษตร และนางสาวธิรดา วงษ์กุดเลาะ นักวิชาการส่งเสริมการเกษตรชํานาญการ กรมส่งเสริมการเกษตร ทั้งนี้ มติที่ประชุมได้เห็นชอบร่างคําสั่งแต่งตั้งคณะทํางานพระราชพิธีมงคลจรดพระนังคัลแรกนาขวัญ ประจําปี 2567 จํานวน 21 คณะ เพื่อมอบหมายหน้าที่ความรับผิดชอบให้การดําเนินงานด้านต่างๆ ให้เป็นไปด้วยความเรียบร้อย คล่องตัว และประสบผลสําเร็จตามที่ฝ่ายเลขานุการฯ เสนอ อีกด้วย
รัฐบาลไทย-ข่าวทำเนียบรัฐบาล-PM back to office after being recovered from influenza A
วันศุกร์ที่ 2 กุมภาพันธ์ 2567
02/02/2567
PM back to office after being recovered from influenza A
PM back to office after being recovered from influenza A
February 2, 2024, at 0900hrs, at the Government House, Prime Minister and Minister of Finance Srettha Thavisin is back at the office after a few days of sick leave. He stated that the contagious period is now over.
The Prime Minister also affirmed that he was fit enough to perform his duties throughout the day today, and pay an official visit to the Democratic Socialist Republic of Sri Lanka tomorrow (February 3, 2024).
He added that his most concerned issue now is the PM 2.5 particulates which is attributed to the smog from Cambodia, and would make a call to Prime Minister Hun Manet to discuss the matter. According to the Prime Minister, there is very few hotspots in Thailand, but the map shows the dense area of hotspots in Cambodia with the wind moving westward. He has also instructed the Commissioner General of the Royal Thai Police (RTP) to beef up security measure and ensure that the immigration system is up and running to accommodate an increasing number of tourists entering into the country during the Chinese New Year holidays next week.
รัฐบาลไทย-ข่าวทำเนียบรัฐบาล-“สุริยะ” มอบนโยบาย ทช. พัฒนาถนนสายรองเชื่อมโยงสายหลัก ยกระดับชั้นทางถนนสาย อย.3006 จ.พระนครศรีอยุธยา แล้วเสร็จ เดินทาง - ขนส่งสะดวก - สนับสนุนแหล่งท่องเที่ยวเมืองรอง
วันศุกร์ที่ 2 กุมภาพันธ์ 2567
“สุริยะ” มอบนโยบาย ทช. พัฒนาถนนสายรองเชื่อมโยงสายหลัก ยกระดับชั้นทางถนนสาย อย.3006 จ.พระนครศรีอยุธยา แล้วเสร็จ เดินทาง - ขนส่งสะดวก - สนับสนุนแหล่งท่องเที่ยวเมืองรอง
...
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม กล่าวว่า จากการที่ได้มอบนโยบายกรมทางหลวงชนบท (ทช.) พัฒนาเส้นทาง นําความเจริญสู่ท้องถิ่น พร้อมเชื่อมโยงโครงข่ายเส้นทางทั่วทั้งประเทศให้เชื่อมถึงกัน โดยให้เน้นการดําเนินงานในด้านการพัฒนาถนนสายรอง เชื่อมโยงจากถนนสายหลักของกรมทางหลวงเข้าสู่พื้นที่การเกษตร เพื่อนําพืชผลการเกษตรของพี่น้องประชาชนไปสู่ผู้บริโภคทั้งในและต่างประเทศได้อย่างสะดวก รวมถึงพัฒนาถนนสายรองเข้าสู่แหล่งท่องเที่ยวในเมืองรอง เพื่อสนับสนุนการท่องเที่ยวซึ่งเป็นรายได้หลักของประเทศ ให้เกิดความสะดวกและความปลอดภัยแก่ผู้ใช้เส้นทาง และเป็นไปตามนโยบายเร่งด่วนของรัฐบาล
ทช. โดยสํานักงานทางหลวงชนบทที่ 1 (ปทุมธานี) ได้รับนโยบายไปสู่การปฏิบัติ ดําเนินการก่อสร้างและยกระดับถนนทางหลวงชนบทสาย อย.3006 แยก ทล.340 - บ้านไม้ตรา อําเภอลาดบัวหลวง จังหวัดพระนครศรีอยุธยา แล้วเสร็จสมบูรณ์ ใช้งบประมาณ 49.750 ล้านบาท โดยก่อสร้างเป็นถนนคอนกรีตเสริมเหล็ก ขนาด 4 ช่องจราจร กว้าง 3.25 เมตร ไหล่ทางกว้างข้างละ 1 - 2 เมตร ขยายความกว้างสะพานคอนกรีตพร้อมติดตั้งไฟฟ้าแสงสว่าง สิ่งอํานวยความสะดวกและเครื่องหมายจราจร ตั้งแต่ช่วง กม. ที่ 4+650 - 5+650 รวมระยะทาง 1 กิโลเมตร เพื่อสนับสนุนการขนส่งพืชผลทางการเกษตร และการเดินทางของประชาชน ซึ่งมีปริมาณการจราจรมากถึง 7,727 คัน/วัน อีกทั้งถนนสายดังกล่าวมีสภาพชํารุดตามระยะเวลาการใช้งาน จึงทําให้ผู้ใช้เส้นทางไม่ได้รับความสะดวกปลอดภัยในการเดินทาง ทั้งนี้ จะช่วยบรรเทาความเดือดร้อนเพิ่มประสิทธิภาพในการเดินทางให้สะดวกปลอดภัยมากยิ่งขึ้น และสนับสนุนขนส่งพืชผลผลิตทางการเกษตร รวมทั้งเชื่อมโยงโครงข่ายคมนาคมระหว่างถนนสายหลัก ใช้เป็นทางลัด - ทางเลี่ยงเชื่อมการเดินทางจากอําเภอลาดบัวหลวง สู่อําเภอบางไทร และเข้าสู่แหล่งชุมชนให้มีความสมบูรณ์อีกด้วย
รัฐบาลไทย-ข่าวทำเนียบรัฐบาล-UNESCO มอบประกาศนียบัตร (Certificate) อย่างเป็นทางการ ประกาศขึ้นทะเบียน “สงกรานต์ในประเทศไทย” ประเพณีปีใหม่ไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
วันศุกร์ที่ 2 กุมภาพันธ์ 2567
UNESCO มอบประกาศนียบัตร (Certificate) อย่างเป็นทางการ ประกาศขึ้นทะเบียน “สงกรานต์ในประเทศไทย” ประเพณีปีใหม่ไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
UNESCO มอบประกาศนียบัตร (Certificate) อย่างเป็นทางการ ประกาศขึ้นทะเบียน “สงกรานต์ในประเทศไทย” ประเพณีปีใหม่ไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
UNESCO มอบประกาศนียบัตร (Certificate) อย่างเป็นทางการ ประกาศขึ้นทะเบียน “สงกรานต์ในประเทศไทย” ประเพณีปีใหม่ไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ
เมื่อวันที่ 7 ธันวาคม 2566 กระทรวงวัฒนธรรม โดยกรมส่งเสริมวัฒนธรรม จัดงานฉลองอย่างยิ่งใหญ่ ในโอกาสที่ยูเนสโก ขึ้นทะเบียน “สงกรานต์ในประเทศไทย” เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ โดยมี นายเศรษฐา ทวีสิน นายกรัฐมนตรี เป็นประธาน พร้อมคณะรัฐมนตรี ผู้อํานวยการสํานักงานยูเนสโก ประจําประเทศไทย คณะทูตานุทูต ร่วมเป็นสักขีพยาน พร้อมด้วย ผู้บริหารภาครัฐ เอกชน เครือข่ายทางวัฒนธรรม ประชาชน เข้าร่วมงาน ณ ลานคนเมือง ศาลาว่าการกรุงเทพมหานคร และวัดสุทัศนเทพวรารามราชวรวิหาร ไปแล้วนั้น
นายโกวิท ผกามาศ อธิบดีกรมส่งเสริมวัฒนธรรม เปิดเผยว่า องค์การการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ได้มอบประกาศนียบัตร (Certificate) เพื่อรับรองประกาศขึ้นทะเบียนอย่างเป็นทางการให้แก่กรมส่งเสริมวัฒนธรรมเป็นที่เรียบร้อยแล้ว จากนี้กรมส่งเสริมวัฒนธรรมเตรียมการขับเคลื่อนกิจกรรมสงกรานต์ในประเทศไทยไปพร้อมกัน เนื่องด้วยสงกรานต์เป็นประเพณีปีใหม่ไทยที่เฉลิมฉลองในช่วงกลางเดือนเมษายน ของทุกภูมิภาคในประเทศไทย ซึ่งได้รับการถือปฏิบัติและสืบทอดอย่างยาวนาน ประเพณีอันงดงามและมีความหมายสะท้อนให้เห็นถึงความกตัญญูของคนไทย ที่มีต่อบรรพบุรุษ ความเอื้ออาทรและความปรารถนาดีต่อผู้อื่น ประเพณีสงกรานต์ที่มีชื่อเสียง ได้แก่ ตักบาตร สรงน้ําพระพุทธรูปและพระสงฆ์ รดน้ําดําหัวผู้เฒ่าผู้เคารพนับถือ จัดขบวนแห่ของชุมชนที่แสดงถึงตํานานสงกรานต์ จัดละครพื้นบ้านที่เป็นเอกลักษณ์ การละเล่น และการแสดงต่าง ๆ เป็นต้น การได้รับประกาศขึ้นทะเบียนครั้งนี้ นับเป็นเรื่องที่น่ายินดีอย่างยิ่งที่ UNESCO ได้ประกาศขึ้นทะเบียน “สงกรานต์ในประเทศไทย” ประเพณีปีใหม่ไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ตามมติที่ประชุมคณะกรรมการระหว่างรัฐบาลว่าด้วยการสงวนรักษามรดกวัฒนธรรมที่จับต้องไม่ได้ ครั้งที่ 18 ณ เมืองคาเซเน สาธารณรัฐบอตสวานา ที่ทราบกันแล้วนั้น
อธิบดีฯ สวธ. กล่าวต่อว่า ในปี 2567 กรมส่งเสริมวัฒนธรรม กระทรวงวัฒนธรรม จะมีจัดกิจกรรมอย่างยิ่งใหญ่ เป็นงานมหาสงกรานต์ โดยคงเนื้อหาในการเผยแพร่สาระคุณค่า สร้างการรับรู้ความเข้าใจที่ถูกต้อง และให้ตระหนักถึงความสําคัญตามขนบประเพณีของชุมชนท้องถิ่นต่าง ๆ โดยเตรียมจัดโครงการ “World Songkran Festival : ประเพณีสงกรานต์ไทย หมุดหมายนักท่องเที่ยวทั่วโลก” ดําเนินงานผ่านเครือข่ายวัฒนธรรม 76 จังหวัดทั่วประเทศ และ 50 เขต ในกรุงเทพมหานคร ระหว่างวันที่ 1 - 21 เมษายน 2567
โอกาสนี้ ขอเชิญชวนพี่น้อง ประชาชนไทย ชาวต่างชาติ ร่วมสืบสาน รักษา ต่อยอดมรดกภูมิปัญญาประเพณีสงกรานต์ อันทรงคุณค่าของไทย ให้เกิดการสืบทอดอย่างยั่งยืน และใช้เป็นพลัง Soft power ในการส่งเสริมการท่องเที่ยว กระตุ้นภาคเศรษฐกิจที่เกี่ยวข้อง ดึงเม็ดเงินเข้าประเทศ ต่อไป
รัฐบาลไทย-ข่าวทำเนียบรัฐบาล-​​"รัดเกล้า" เผยไทยมียอดนักท่องเที่ยวสูงสุดในบรรดาประเทศสมาชิกอาเซียน 10 ประเทศ เดินหน้า​ยกระดับความร่วมมือ มุ่งสู่การเป็น One Destination
วันศุกร์ที่ 2 กุมภาพันธ์ 2567
02/02/2567
​​"รัดเกล้า" เผยไทยมียอดนักท่องเที่ยวสูงสุดในบรรดาประเทศสมาชิกอาเซียน 10 ประเทศ เดินหน้า​ยกระดับความร่วมมือ มุ่งสู่การเป็น One Destination
​"รัดเกล้า" เผยไทยมียอดนักท่องเที่ยวสูงสุดในบรรดาประเทศสมาชิกอาเซียน 10 ประเทศ เดินหน้า​ยกระดับความร่วมมือ มุ่งสู่การเป็น One Destination
วันที่ 2 กุมภาพันธ์ 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ในปี 2566 ไทยมียอดนักท่องเที่ยวต่างชาติเดินทางเข้ามาท่องเที่ยวในประเทศมากกว่า 28.09 ล้านคน ถือเป็นสถิติสูงสุดในบรรดาประเทศสมาชิกอาเซียน 10 ประเทศ ซึ่งส่วนหนึ่งถือเป็นผลสําเร็จจากนโยบายส่งเสริมการท่องเที่ยวโครงการ imaginASEAN และโครงการการฟื้นฟูการท่องเที่ยวในภูมิภาคอาเซียน ซึ่งทําร่วมกับประเทศสมาชิกอาเซียน
รองโฆษกประจําสํานักนายกรัฐมนตรี กล่าวว่า จากการเปิดเผยตัวเลขของกระทรวงการท่องเที่ยวและกีฬา นักท่องเที่ยวชาวต่างชาติที่มาเยือนไทยในปี 2566 เพิ่มขึ้นถึงกว่า 11.06 ล้านคน ในขณะที่ สิงคโปร์ และเวียดนาม ที่ถือเป็นอีกหนึ่งจุดหมายปลายทางการท่องเที่ยวยอดนิยมในอาเซียน มีนักท่องเที่ยวมาเยือน 12.37 และ 12.06 ล้านคน ตามลําดับ ในปีที่ผ่านมา ซึ่งโดยเฉลี่ยแล้ว เมื่อเปรียบเทียบกับปี 2565 ประเทศในกลุ่มอาเซียนต้อนรับนักท่องเที่ยวต่างชาติเพิ่มขึ้นถึง 153% ในปีที่แล้ว
ซึ่งนอกจาก 2 โครงการนี้แล้ว ประเทศสมาชิกอาเซียน ยังได้บูรณาการแนวทางความร่วมมือด้านการท่องเที่ยว เพื่อฟื้นฟูและส่งเสริมการท่องเที่ยวที่มีคุณภาพ รับผิดชอบ และยั่งยืน มุ่งเน้นการยกระดับขีดความสามารถในการแข่งขันด้านการท่องเที่ยวของอาเซียน
“การร่วมกันของประเทศสมาชิกอาเซียนเดินหน้าบูรณาการความร่วมมือ สร้างหมุดหมายปลายทางการท่องเที่ยวให้เป็น One Destination ที่เข้ามาสามารถเที่ยวได้ทุกประเทศ ตามนโยบายการส่งเสริมการเชื่อมโยง (Connectivity) ของนายกรัฐมนตรี ซึ่งจะช่วยเพิ่มมูลค่าทางเศรษฐกิจ สร้างรายได้ให้ประเทศ และยังจะส่งเสริมแหล่งท่องเที่ยวชุมชนและวัฒนธรรมท้องถิ่นในอาเซียนในอีกทางหนึ่งด้วย” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-รองนายกฯ สมศักดิ์ ให้การต้อนรับ รมต.กิจการศาสนา มาเลเซีย ยืนยัน ความสัมพันธ์ระหว่างประเทศ แน่นแฟ้น ไทยพร้อมผลักดันโครงการสร้างเศรษฐกิจแนวชายแดน
วันศุกร์ที่ 2 กุมภาพันธ์ 2567
02/02/2567
รองนายกฯ สมศักดิ์ ให้การต้อนรับ รมต.กิจการศาสนา มาเลเซีย ยืนยัน ความสัมพันธ์ระหว่างประเทศ แน่นแฟ้น ไทยพร้อมผลักดันโครงการสร้างเศรษฐกิจแนวชายแดน
รองนายกฯ สมศักดิ์ ให้การต้อนรับ รมต.กิจการศาสนา มาเลเซีย ยืนยัน ความสัมพันธ์ระหว่างประเทศ แน่นแฟ้น ไทยพร้อมผลักดันโครงการสร้างเศรษฐกิจแนวชายแดน รวมถึงพัฒนา TWINCITIES เชื่อมความพัฒนา ไทย-มาเล
วันที่ 2 กุมภาพันธ์ 2567 นายสมศักดิ์ เทพสุทิน รองนายกรัฐมนตรี พร้อมด้วย นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นาย วิชัย ไชยมงคล ที่ปรึกษารองนายกรัฐมนตรี นายฉัตรชัย บางชวด รองเลขาธิการฯ รักษาราชการแทนเลขาธิการสภาความมั่นคงแห่งชาติ (สมช.)พ.ต.ท.วรรณพงษ์ คชรักษ์ เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) ให้การต้อนรับ ศาสตราจารย์ ดร.ซูกิฟลี หะซัน รัฐมนตรีช่วยว่าการประจําสํานักนายกรัฐมนตรี(กิจการศาสนา) แห่งมาเลเชีย และ สมาชิกวุฒิสภาแห่งมาเลเซีย พร้อมคณะ ในการเดินทางเยือนประเทศไทยในฐานะแขกของคณะกรรมการกลางอิสลามแห่งประเทศไทย
นายสมศักดิ์ เปิดเผยว่า ตนมีความยินดีที่คณะเดินทางมายังประเทศไทย เพื่อแสดงความแน่นแฟ้นของทั้ง 2 ประเทศที่มีมาอย่างยาวนาน ซึ่งไม่นานมานี้ ตนก็ได้เดินทางไปพบผู้นําหลายท่าน ยังประเทศมาเลเซีย คือ ดาโต๊ะ ซะรี ฟาดิลลา ยูโซฟ รองนายกรัฐมนตรี และรัฐมนตรีเพาะปลูกดาโต๊ะ สิรี ดร.อาหมัด ซาฮิด ฮาทีดี รองนายกรัฐมนตรีฝ่ายความมั่นคง ซึ่งได้ความเห็นอย่างมากมาย  ที่เป็นประโยชน์ ทั้งในเรื่อง เศรษฐกิจการค้า การร่วมมือทางคมนาคม รวมถึงความสงบสุขของ ทั้ง 2 ประเทศ ประกอบกับ นายเศรษฐา ทวีสิน นายกรัฐมนตรี ก็ได้มีการพบปะกับ นายกรัฐมนตรีอันวาร์ อิบราฮิม กันบ่อยครั้ง นั่นก็ทําให้เห็นว่า ทั้ง 2 ประเทศ มีความตั้งใจพัฒนาร่วมกัน และ  ยิ่งทําให้เชื่อได้ว่าการพัฒนาในหลายด้านของไทยและมาเลเซียจะประสบความสําเร็จ โดยเวลานี้มีโครงการที่จะทําร่วมกัน เช่น TWINCITIES จับเมืองคู่แฝดชายแดนไทย / มาเล-สร้างด่านสะเดาแห่งใหม่ กับด่านบูกิตกายูฮิตัม–สะพานคู่ขนานข้ามแม่น้ําโกลก–การค้าชายแดน ด่านสะเดา
ปาดังเบซาร์ เบตง และ สุไหงโกลก -การส่งเสริมด้านการศึกษา - และเรื่องอาหารฮาลาล เป็นต้น
ด้าน ศาสตราจารย์ ดร.ซูกิฟลี ต้องขอบคุณรองนายกฯ เป็นอย่างมาก ที่ให้การต้อนรับ และ ให้ความสําคัญกับการรักษาความสัมพันธ์ของทั้ง 2 ประเทศ ตนหวังว่าในอนาคตโครงการสําคัญของไทยและมาเลเซียจะสําเร็จลุล่วง โดยที่ประชุมคณะรัฐมนตรีของมาเลเซีย ท่านนายกรัฐมนตรีได้แจ้งว่าการพูดคุยกับนายกฯ ของประเทศไทย มีความคืบหน้าหลายด้าน ทั้งในเรื่อง การคมนาคม
การศึกษา และเศรษฐกิจ ซึ่งเป็นเรื่องที่ดีแทบทั้งสิ้น แต่สิ่งที่ตนต้องการให้ช่วยเร่งผลักดัน เรื่องอาหารฮาลาล –การศึกษา ที่จะสนับสนุนในเรื่องของสันติภาพ - การสร้างความเป็นอยู่ที่กลมกลืน -การพัฒนาคุณภาพชีวิตของชาวมุสลิมในประเทศไทย รวมถึงการพัฒนากลุ่มเยาวชนที่เป็นกําลังสําคัญในการพัฒนาประเทศ ส่วนในเรื่องการสร้างสันติสุข มาเลเซียพร้อมให้ความร่วมมืออย่างเต็มที่
นายสมศักดิ์ กล่าวอีกว่า เรื่องที่ท่านรัฐมนตรีนําเสนอมานั้น ขอยืนยันว่ารัฐบาลไทยให้ความสําคัญในทุกประเด็น โดย ศอ.บต. ลงไปกํากับดูแลในเรื่องการสร้างอาชีพ การพัฒนาการศึกษา ด้านสันติสุข เราก็มี สมช. ที่เดินหน้าด้วยความจริงใจ ขอให้ทางมาเลเซียสบายใจ ได้เลยว่า รัฐบาลให้ความสําคัญกับประชาชนทุกคน ไม่มีการแบ่งแยกการดูแลประชาชนด้วยศาสนา ทุกคนที่อยู่ในประเทศไทย ล้วนมีความเท่าเทียม
รัฐบาลไทย-ข่าวทำเนียบรัฐบาล-​“นลินี ทวีสิน” ปลื้ม CtrlS ผู้ประกอบการดาต้าเซ็นเตอร์ชั้นนำจากอินเดีย ลงทุนใน EEC มูลค่ากว่า 15,000 ล้านบาท
วันศุกร์ที่ 2 กุมภาพันธ์ 2567
02/02/2567
​“นลินี ทวีสิน” ปลื้ม CtrlS ผู้ประกอบการดาต้าเซ็นเตอร์ชั้นนําจากอินเดีย ลงทุนใน EEC มูลค่ากว่า 15,000 ล้านบาท
​“นลินี ทวีสิน” ปลื้ม CtrlS ผู้ประกอบการดาต้าเซ็นเตอร์ชั้นนําจากอินเดีย ลงทุนใน EEC มูลค่ากว่า 15,000 ล้านบาท
วันที่ 2 กุมภาพันธ์ 2567 นลินี ทวีสินปลื้มบริษัท CtrlS Datacenter เช่นพื้นที่ใน EECd 50 ปี ลงทุนประกอบกิจการ Data Center และบริการ Cloud รองรับกลุ่มลูกค้าชั้นนําระดับโลก โดยมีมูลค่าการลงทุนกว่า 15,000 ล้านบาท สร้างรายได้ด้านค่าเช่ากว่า 1,300 ล้านบาท เกิดการจ้างงานกว่า 1,000 อัตรา รวมทั้งจะมีการถ่ายทอดเทคโนโลยีและการฝึกอบรมด้าน Cloud ด้วย
นลินี ทวีสิน ผู้แทนการค้าไทย เปิดเผยภายหลังจากการเป็นสักขีพยานร่วมกับ H.E. Mr. Nagesh Singh เอกอัครราชทูตอินเดียประจําประเทศไทย ในพิธีลงนามสัญญาเช่าพื้นที่ราชพัสดุในเขตส่งเสริมเศรษฐกิจพิเศษ ภายในพื้นที่เขตส่งเสริมอุตสาหกรรมและนวัตกรรมดิจิทัล หรือ EECd จังหวัดชลบุรี จํานวน 25 ไร่ ระยะเวลา 50 ปี ระหว่าง ดร.จุฬา สุขมานพ เลขาธิการ อีอีซี และผู้แทนบริษัท CtrlS Datacenters จากประเทศอินเดีย เพื่อตั้งโครงการไฮเปอร์สเกลดาต้าเซ็นเตอร์ (Hyperscale Datacenter) ในประเทศไทย ว่าการลงนามสัญญาฯ ครั้งนี้ เป็นการประกาศความสําเร็จในการดึงดูดการลงทุนอุตสาหกรรมเป้าหมายพิเศษของพื้นที่อีอีซี ซึ่งบริษัท CtrlS เป็นผู้ประกอบการดาต้าเซ็นเตอร์ชั้นนําระดับโลก (Hyperscale Tier4) จากประเทศอินเดีย และรายใหญ่ที่สุดในเอเชีย โดยการลงนามในวันนี้จะก่อให้เกิดมูลค่าการลงทุนรวมกว่า 15,000 ล้านบาท สร้างรายได้จากการเช่าพื้นที่ให้อีอีซี ประมาณ 1,300 ล้านบาท สนับสนุนการจ้างงานในพื้นที่ประมาณ 1,000 อัตรา เกิดการถ่ายทอดเทคโนโลยี การฝึกอบรมที่เกี่ยวข้องกับ บริการระบบข้อมูล (Cloud Service) รวมทั้งส่งเสริมให้เกิดการพัฒนานวัตกรรมใหม่เพื่อความยั่งยืน ตามนโยบายหลักของรัฐบาล และเป็นส่วนหนึ่งในการขับเคลื่อนเศรษฐกิจ ยกระดับการแข่งขันของประเทศ
นางนลินีฯ ให้ข้อมูลเพิ่มเติมว่า ที่ตั้งโครงการไฮเปอร์สเกลดาต้าเซ็นเตอร์ของบริษัท CtrlS จะอยู่ใกล้สถานีเคเบิ้ลใต้น้ําชลี 3 จังหวัดชลบุรี ซึ่งเป็นศูนย์กลางเชื่อมต่อที่มีความพร้อมทั้งโครงข่ายเคเบิลใต้น้ําและภาคพื้นดิน สามารถเชื่อมต่อระหว่างประเทศต่าง ๆ เช่น สหรัฐอเมริกา จีน ญี่ปุ่น สิงคโปร์ และไต้หวัน เพื่อเชื่อมต่อไปยังดาต้าเซ็นเตอร์ และนิคมอุตสาหกรรมอื่น ๆ โดยคาดว่าจะพร้อมเปิดให้บริการเฟสแรกในปี 2568 และจะเป็นโครงการสําคัญในการเตรียมความพร้อมให้ประเทศไทยก้าวสู่ศูนย์กลางดิจิทัลแห่งภูมิภาค รองรับนักลงทุนในและต่างประเทศในธุรกิจดิจิทัลขั้นสูง เช่น 5G ระบบ AI ,Cloud ,IoT ,Smart City รวมถึงยังสามารถดึงดูดผู้ประกอบการด้านบริการข้อมูลระดับโลกให้เข้าลงทุนในพื้นที่อีอีซีต่อไปอีกด้วย
รัฐบาลไทย-ข่าวทำเนียบรัฐบาล-​“เสริมศักดิ์” เผยกระทรวงวัฒนธรรม ประกาศขึ้นบัญชีมรดกภูมิปัญญาทางวัฒนธรรม ระดับชาติ ประจำปี 2566 จำนวน 18 รายการ หวังให้ประชาชนเจ้าของภูมิปัญญามีส่วนร่วมอนุรักษ์สืบสานให้ยั่งยืน
วันศุกร์ที่ 2 กุมภาพันธ์ 2567
​“เสริมศักดิ์” เผยกระทรวงวัฒนธรรม ประกาศขึ้นบัญชีมรดกภูมิปัญญาทางวัฒนธรรม ระดับชาติ ประจําปี 2566 จํานวน 18 รายการ หวังให้ประชาชนเจ้าของภูมิปัญญามีส่วนร่วมอนุรักษ์สืบสานให้ยั่งยืน
​“เสริมศักดิ์” เผยกระทรวงวัฒนธรรม ประกาศขึ้นบัญชีมรดกภูมิปัญญาทางวัฒนธรรม ระดับชาติ ประจําปี 2566 จํานวน 18 รายการ หวังให้ประชาชนเจ้าของภูมิปัญญามีส่วนร่วมอนุรักษ์สืบสานให้ยั่งยืน
“เสริมศักดิ์” เผยกระทรวงวัฒนธรรม ประกาศขึ้นบัญชีมรดกภูมิปัญญาทางวัฒนธรรม ระดับชาติ ประจําปี 2566 จํานวน 18 รายการ หวังให้ประชาชนเจ้าของภูมิปัญญามีส่วนร่วมอนุรักษ์สืบสานให้ยั่งยืน
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม (รมว.วธ.) เปิดเผยว่า จากการที่รัฐบาลได้ขับเคลื่อนนโยบาย Soft power ในทุกภาคส่วนและ เพื่อสนับสนุน Thailand Creative Content Agency (THACCA) ด้วยการส่งเสริมการนําทุนทางวัฒนธรรมที่มีความเป็นอัตลักษณ์ของไทยมาพัฒนา สร้างสรรค์นวัตกรรมเพื่อในการขับเคลื่อนเศรษฐกิจของประเทศนั้น กระทรวงวัฒนธรรม (วธ.) โดยกรมส่งเสริมวัฒนธรรม ได้มีนโยบายดําเนินกิจกรรม โครงการต่างๆ ในการสืบสานมรดกภูมิปัญญาทางวัฒนธรรมของชาติ ทุนทางวัฒนธรรมมาอย่างต่อเนื่อง เนื่องจากถือเป็นปัจจัยพื้นฐานในการนําไปสร้างสรรค์และต่อยอดเพื่อสร้างงานสร้างรายได้ให้ทั้งในระดับท้องถิ่นและระดับประเทศในปัจจุบัน
นายเสริมศักดิ์ เผยต่อว่า จากมติของที่ประชุมคณะกรรมการส่งเสริมและรักษามรดกภูมิปัญญาฯ ครั้งที่ 1/2566 เมื่อวันที่ 14 ธันวาคม 2566 ที่ผ่านมา ได้เห็นชอบให้กรมส่งเสริมวัฒนธรรม (สวธ.) ประกาศขึ้นบัญชีมรดกภูมิปัญญาทางวัฒนธรรม ระดับชาติ ประจําปี พ.ศ.๒๕๖๖ จํานวน 18 รายการ จากการเสนอของคณะกรรมการส่งเสริมและรักษามรดกภูมิปัญญาทางวัฒนธรรมกรุงเทพมหานคร และคณะกรรมการฯ ประจําจังหวัด และได้ผ่านการพิจารณาคัดเลือกจากคณะอนุกรรมการกลั่นกรองตามลักษณะมรดกภูมิปัญญาทางวัฒนธรรม แล้ว ดังนี้ ประเภทรายการที่เสี่ยงต่อการสูญหายต้องได้รับการส่งเสริมและรักษาอย่างเร่งด่วน ประกอบด้วย ด้านวรรณกรรมพื้นบ้านและภาษา ได้แก่ ภาษาโส้ ด้านศิลปะการแสดง ได้แก่ ตุ๊บเก่ง โนราควน ด้านงานช่างฝีมือดั้งเดิม ได้แก่ ผ้ามุกนครพนม ขุดเรือยาว ผ้าทอใยกัญชงม้ง ประเภทรายการตัวแทนมรดกภูมิปัญญาทางวัฒนธรรม ในด้านศิลปะการแสดง เพลงพวงมาลัย ด้านแนวปฏิบัติทางสังคม พิธีกรรม ประเพณี และเทศกาล ได้แก่ ชุดไทยพระราชนิยม ประเพณีแห่พระศรีอริยเมตไตรย วัดไลย์ งานปีผีมด ประเพณีลอยเรืออูรักลาโว้ย ประเพณีจุดไฟตูมกา ออกพรรษายโสธร ด้านความรู้ละการปฏิบัติเกี่ยวกับธรรมชาติและจักรวาล ได้แก่ ข้าวแคบ ข้าวหมูแดงนครปฐม แกงหัวตาล ด้านงานช่างฝีมือดั้งเดิม ได้แก่ ปลาตะเพียนใบลาน เครื่องถมนคร ด้านการเล่นพื้นบ้าน กีฬาพื้นบ้านและศิลปะการต่อสู้ป้องกันตัว ได้แก่ ว่าวแอก ทั้งนี้ เพื่อให้ประชาชนเจ้าของมรดกภูมิปัญญาเห็นความสําคัญ และมีส่วนร่วมในการส่งเสริมสนับสนุนในด้านต่าง ๆ เพื่อให้เกิดสืบสานอย่างยั่งยืน ล่าสุดเว็บไซต์ราชกิจจานุเบกษา ได้ลงประกาศเรื่องดังกล่าวอย่างเป็นทางการเรียบร้อยแล้ว https://ratchakitcha.soc.go.th/documents/18232.pdf
รัฐบาลไทย-ข่าวทำเนียบรัฐบาล-“สุริยะ” ลงพื้นที่จังหวัดร้อยเอ็ด กาฬสินธุ์ และมหาสารคาม ติดตามความคืบหน้าการดำเนินงานของกระทรวงคมนาคม และเป็นตัวแทนรัฐบาลรับฟังปัญหาความต้องการของประชาชน
วันศุกร์ที่ 2 กุมภาพันธ์ 2567
“สุริยะ” ลงพื้นที่จังหวัดร้อยเอ็ด กาฬสินธุ์ และมหาสารคาม ติดตามความคืบหน้าการดําเนินงานของกระทรวงคมนาคม และเป็นตัวแทนรัฐบาลรับฟังปัญหาความต้องการของประชาชน
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม พร้อมด้วย นางมนพร เจริญศรี รัฐมนตรีช่วยว่าการกระทรวงคมนาคม และคณะตรวจราชการ ลงพื้นที่จังหวัดร้อยเอ็ด กาฬสินธุ์ และมหาสารคาม ติดตามโครงการของหน่วยงานสังกัดกระทรวงคมนาคม และรับฟังปัญหาการพัฒนาโครงข่ายทางหลวงในพื้นที่อําเภอโพนทอง อําเภอเมยวดี อําเภอหนองพอก จังหวัดร้อยเอ็ด อําเภอกุฉินารายณ์ อําเภอเขาวง อําเภอนาคู จังหวัดกาฬสินธุ์ อําเภอโพธิ์ชัย จังหวัดร้อยเอ็ด ในวันที่ 2 กุมภาพันธ์ 2567 ณ ห้องประชุมโรงเรียนไทยรัฐวิทยา 36 (บ้านบะตะกา) หอประชุมที่ว่าการอําเภอกุฉินารายณ์ จังหวัดกาฬสินธุ์ ศาลาประชาคมบ้านอัคคะ และจุดตรวจทางหลวงหมายเลข 2327 อําเภอโพธิ์ชัย จังหวัดร้อยเอ็ด
นายสุริยะ จึงรุ่งเรืองกิจ กล่าวว่า กระทรวงคมนาคมมีนโยบายส่งเสริมและพัฒนาระบบโครงข่ายการคมนาคมให้ครอบคลุมทุกมิติของการเดินทาง ทั้งทางถนน ทางราง และทางอากาศ เพิ่มศักยภาพการเดินทางการสัญจรของประชาชน รวมถึงการขนส่งสินค้าทางด้านการเกษตรและภาคอุตสาหกรรม โดยการตรวจราชการในพื้นที่จังหวัดร้อยเอ็ด กาฬสินธุ์ และมหาสารคาม ครั้งนี้ ได้ติดตามความคืบหน้าการดําเนินงานของโครงการสําคัญต่าง ๆ ของหน่วยงานในสังกัดกระทรวงคมนาคมในพื้นที่ พร้อมรับฟังปัญหา ความต้องการพัฒนาการขนส่งทางถนน และเป็นตัวแทนของรัฐบาลรับฟังปัญหาความต้องการของประชาชนเชิงลึกเพื่อให้เกิดการบูรณาการหน่วยงานในสังกัดกระทรวงคมนาคมและหน่วยงานที่เกี่ยวข้อง มุ่งหาแนวทางการแก้ไขปัญหาอย่างเป็นระบบพร้อมกับการผลักดันโครงการต่าง ๆ ให้เกิดผลสัมฤทธิ์โดยเร็วต่อไป โดยปัจจุบันมีเส้นทางการจราจรที่ควรขยายเป็น 4 ช่องจราจร ได้แก่ ทางหลวงหมายเลข 2044 สายร้อยเอ็ด – อําเภอโพนทอง ช่วงบ้านหนองดง หมู่ที่ 2 ตําบลโคกสูง อําเภอโพนทอง และทางหลวงหมายเลข 2046 อําเภอโพนทอง - อําเภอกุฉินารายณ์ ช่วงอําเภอโพนทองบรรจบทางหลวงหมายเลข 12 เป็นเส้นทางสําคัญในการเชื่อมต่อท่าอากาศยานร้อยเอ็ด ผ่านทางหลวงหมายเลข 2046 เชื่อมกับทางหลวงหมายเลข 12 ตามแนว East – West Corridor ปัจจุบันถนนช่วงดังกล่าวมีลักษณะเป็นคอขวด เมื่อขยายเป็นขนาด 4 ช่องจราจร จะเกิดความรวดเร็วในการเดินทาง การคมนาคมขนส่งเชื่อมต่อทางถนนไปสู่ทางอากาศได้สะดวกมากยิ่งขึ้น ตลอดจนการปรับปรุงระบบไฟฟ้าแสงสว่าง สะพานลอยข้ามถนน จุดกลับรถ ให้มีความปลอดภัยต่อชีวิตและทรัพย์สินของประชาชน
นายสุริยะ กล่าวต่อว่า การลงพื้นที่ตรวจราชการในครั้งนี้จะก่อให้เกิดโครงการที่เพิ่มความปลอดภัยในการเดินทาง ลดโอกาสการเกิดอุบัติเหตุ ทําให้ประชาชนเดินทางได้สะดวกรวดเร็วมากยิ่งขึ้น เพิ่มศักยภาพการแข่งขันและการพัฒนาที่ยั่งยืน และช่วยส่งเสริมคุณภาพชีวิต เศรษฐกิจ และสังคม สร้างโอกาสทางการค้าการลงทุนและการท่องเที่ยวให้กับประชาชนในพื้นที่
รัฐบาลไทย-ข่าวทำเนียบรัฐบาล-กระทรวงคมนาคม ยืนยันเลขสายรถเมล์ใหม่ตามแผนปฏิรูปเส้นทางรถโดยสารประจำทางในเขตกรุงเทพมหานครและปริมณฑล ไม่มีขีดและยังคงวงเล็บเลขสายรถเมล์เดิมไว้ด้านข้างตามความต้องการของประชาชน
วันศุกร์ที่ 2 กุมภาพันธ์ 2567
กระทรวงคมนาคม ยืนยันเลขสายรถเมล์ใหม่ตามแผนปฏิรูปเส้นทางรถโดยสารประจําทางในเขตกรุงเทพมหานครและปริมณฑล ไม่มีขีดและยังคงวงเล็บเลขสายรถเมล์เดิมไว้ด้านข้างตามความต้องการของประชาชน
...
กระทรวงคมนาคม ยืนยันเลขสายรถเมล์ใหม่ตามแผนปฏิรูปเส้นทางรถโดยสารประจําทางในเขตกรุงเทพมหานครและปริมณฑล ไม่มีขีดและยังคงวงเล็บเลขสายรถเมล์เดิมไว้ด้านข้างตามความต้องการของประชาชนเพื่อไม่ให้เกิดความสับสน ง่ายต่อการจดจํา พร้อมเร่งรัดออกใบอนุญาตประกอบการขนส่งประจําทางตามแผนปฏิรูปฯ ให้ ขสมก. โดยด่วน
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ตามนโยบายของกระทรวงคมนาคมที่เดินหน้าแผนปฏิรูปเส้นทางรถโดยสารประจําทางในพื้นที่กรุงเทพมหานครและปริมณฑล เพื่อยกระดับการให้บริการแก่ผู้โดยสารและสามารถเชื่อมโยงระบบรถโดยสารประจําทางกับระบบขนส่งสาธารณะอื่น โดยกระทรวงคมนาคมให้ความสําคัญกับความคิดเห็นของประชาชนต่อการกําหนดรูปแบบหมายเลขเส้นทางรถโดยสารประจําทาง ตามแผนการปฏิรูปรถโดยสารประจําทางในเขตกรุงเทพมหานครและปริมณฑล ซึ่งขณะนี้เป็นช่วงเปลี่ยนผ่านตามแผนปฏิรูปฯ จึงมอบหมายให้กรมการขนส่งทางบก (ขบ.) ดําเนินการปรับเลขสายรถเมล์ใหม่ตามความต้องการของประชาชน โดยให้นําขีดออกและต่อท้ายด้วยวงเล็บสายรถเมล์เดิม เช่น 1-15 เปลี่ยนเป็น 115 (150 เดิม) ให้ง่ายต่อการจดจํา เพื่อให้หมายเลขเส้นทางเป็นรูปแบบเดียวกันทั้งระบบและมีการปรับเปลี่ยนไปจากเดิมไม่มากนักเพื่อไม่ให้ประชาชนเกิดความสับสน จนกว่าประชาชนเกิดความคุ้นชิน พร้อมทั้งเร่งรัดให้ ขบ. และ ขสมก. ดําเนินการเพื่อให้เกิดการเดินรถให้ครบทั้งโครงข่ายเส้นทางปฏิรูป
นายจิรุตม์ วิศาลจิตร อธิบดีกรมการขนส่งทางบก กล่าวเพิ่มเติมว่า ขบ. จะร่วมกับ ขสมก. เร่งรัดในการจัดการเดินรถให้เป็นไปตามโครงข่ายเส้นทางปฏิรูป และพิจารณาทบทวนการปรับปรุงหมายเลขเส้นทางรถโดยสารประจําทางที่ง่ายต่อการจดจําของประชาชน ส่วนตัวอักษรหมายเลขสายรถ ขบ. ไม่ได้กําหนดฟอนต์ตัวอักษร เพียงขอให้ผู้ประกอบการพิจารณาตามความเหมาะสม โดยให้ตัวอักษรมองเห็นได้อย่างชัดเจนเท่านั้น อย่างไรก็ตามการปฏิรูปดังกล่าวทําให้มีผู้ประกอบการเอกชนเข้ามาขอรับใบอนุญาตประกอบการขนส่ง โดยเสนอตัวรถที่มีสภาพใหม่ สะดวกสบาย ซึ่ง ขบ. อยู่ระหว่างการปรับเปลี่ยนรถโดยสารประจําทางเป็นรถที่ใช้พลังงานสะอาด เพื่อเป็นการร่วมแก้ไขปัญหาฝุ่นละออง PM 2.5 ทําให้ระบบการขนส่งรถโดยสารสาธารณะมีความปลอดภัยสูงขึ้น มีประสิทธิภาพมากขึ้น ซึ่งคาดว่าการดําเนินดังกล่าวจะมีผลในทางปฏิบัติตั้งแต่ 1 มีนาคม 2567 เป็นต้นไป
รัฐบาลไทย-ข่าวทำเนียบรัฐบาล-การเยือนสาธารณรัฐสังคมนิยมประชาธิปไตยศรีลังกาอย่างเป็นทางการ ในโอกาสวันประกาศเอกราชสาธารณรัฐสังคมนิยมประชาธิปไตยศรีลังกา และกิจกรรมที่เกี่ยวข้อง
วันศุกร์ที่ 2 กุมภาพันธ์ 2567
การเยือนสาธารณรัฐสังคมนิยมประชาธิปไตยศรีลังกาอย่างเป็นทางการ ในโอกาสวันประกาศเอกราชสาธารณรัฐสังคมนิยมประชาธิปไตยศรีลังกา และกิจกรรมที่เกี่ยวข้อง
ณ กรุงโคลัมโบ สาธารณรัฐสังคมนิยมประชาธิปไตยศรีลังกา ระหว่างวันที่ 3 – 4 กุมภาพันธ์ 2567
การเยือนสาธารณรัฐสังคมนิยมประชาธิปไตยศรีลังกาอย่างเป็นทางการ
ในโอกาสวันประกาศเอกราชสาธารณรัฐสังคมนิยมประชาธิปไตยศรีลังกา และกิจกรรมที่เกี่ยวข้อง
ณ กรุงโคลัมโบ สาธารณรัฐสังคมนิยมประชาธิปไตยศรีลังกา
ระหว่างวันที่ 3 – 4 กุมภาพันธ์ 2567
รัฐบาลไทย-ข่าวทำเนียบรัฐบาล-กรมทางหลวงชนบท ตั้งด่านตรวจชั่งน้ำหนักเคลื่อนที่บนถนนสาย กบ.1009 จังหวัดกระบี่ เพิ่มระดับความปลอดภัยบนท้องถนน ป้องกันการชำรุดของพื้นผิวถนนในระยะยาว ลดโอกาสในการเกิดอุบัติเหตุ
วันศุกร์ที่ 2 กุมภาพันธ์ 2567
กรมทางหลวงชนบท ตั้งด่านตรวจชั่งน้ําหนักเคลื่อนที่บนถนนสาย กบ.1009 จังหวัดกระบี่ เพิ่มระดับความปลอดภัยบนท้องถนน ป้องกันการชํารุดของพื้นผิวถนนในระยะยาว ลดโอกาสในการเกิดอุบัติเหตุ
...
กรมทางหลวงชนบท (ทช.) กระทรวงคมนาคม โดยแขวงทางหลวงชนบทกระบี่ จัดตั้งด่านชั่งน้ําหนักแบบเคลื่อนที่บนถนนทางหลวงชนบทสาย กบ.1009 แยก ทล.4 - บ้านทับไทร อําเภอคลองท่อม จังหวัดกระบี่ บริเวณ กม.ที่ 0+700 - 0+800 ซึ่งถนนสายดังกล่าวเป็นเส้นทางรถบรรทุกใช้ในการสัญจรค่อนข้างมาก ทั้งนี้ เพื่อตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับและอาจถูกริบรถบรรทุกที่ใช้ในการกระทําความผิดนั้นด้วย และเป็นไปตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ที่ได้สั่งการให้หน่วยงานที่เกี่ยวข้องทํางานเชิงรุก ในการกวดขันและบังคับใช้กฎหมายในเรื่องรถบรรทุกน้ําหนักเกินอย่างจริงจังต่อเนื่อง เพื่อป้องกันไม่ให้เกิดความเสียหายต่อทางหลวงแผ่นดินและทางหลวงชนบท ซึ่งอาจก่อให้เกิดความไม่ปลอดภัย และส่งผลต่อความเดือดร้อนของประชาชนผู้ใช้รถใช้ถนน อย่างไรก็ตาม ทช. จะจัดเจ้าหน้าที่จัดตั้งด่านตรวจชั่งน้ําหนักแบบเคลื่อนที่อย่างต่อเนื่องและจะเวียนการจัดตั้งด่านตรวจฯ ไปยังเส้นทางอื่น ๆ ต่อไป
รัฐบาลไทย-ข่าวทำเนียบรัฐบาล-​นายกฯ กลับทำเนียบวันแรก หลังป่วยไข้หวัดใหญ่สายพันธุ์ A เผย พ้นระยะติดเชื้อแล้ว เดินหน้าทำงานต่อ เตรียมโทรหา ‘ฮุนมาเนต’ เร่งแก้ปัญหาฝุ่น PM2.5 พร้อมเดินทาง “ศรีลังกา” วันพรุ่งนี้
วันศุกร์ที่ 2 กุมภาพันธ์ 2567
02/02/2567
​นายกฯ กลับทําเนียบวันแรก หลังป่วยไข้หวัดใหญ่สายพันธุ์ A เผย พ้นระยะติดเชื้อแล้ว เดินหน้าทํางานต่อ เตรียมโทรหา ‘ฮุนมาเนต’ เร่งแก้ปัญหาฝุ่น PM2.5 พร้อมเดินทาง “ศรีลังกา” วันพรุ่งนี้
​นายกฯ กลับทําเนียบวันแรก หลังป่วยไข้หวัดใหญ่สายพันธุ์ A เผย พ้นระยะติดเชื้อแล้ว เดินหน้าทํางานต่อ เตรียมโทรหา ‘ฮุนมาเนต’ เร่งแก้ปัญหาฝุ่น PM2.5 พร้อมเดินทาง “ศรีลังกา” วันพรุ่งนี้
วันนี้ (2 ก.พ. 67) เวลา 09.00 น. ณ ทําเนียบรัฐบาล นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง เดินทางเข้าปฏิบัติราชการที่ทําเนียบรัฐบาล หลังจากอาการป่วยดีขึ้น โดยได้ให้สัมภาษณ์กับสื่อมวลชน ว่า ตอนนี้พ้นระยะติดเชื้อแล้ว แต่ขอใส่หน้ากากอนามัยไว้ก่อน วันนี้จึงขอกลับมาทํางานปกติ
นายกรัฐมนตรี กล่าวว่า วันพรุ่งนี้ (3 ก.พ. 67) มีกําหนดเดินทางไปเยือนสาธารณรัฐสังคมนิยมประชาธิปไตยศรีลังกาอย่างเป็นทางการ สามารถเดินทางสบายมาก ไม่มีปัญหา โดยวันนี้ (2 ก.พ. 67) เวลา 9.30 น. จะมีผู้บริหารธนาคารกรุงเทพนําผู้บริหารจากธนาคารจีนเข้าพบ จากนั้น นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬาจะเดินทางมาเข้าพบ ซึ่งจะพูดคุยหารือเรื่องการท่องเที่ยว ทั้งนี้ นายกรัฐมนตรีได้กล่าวยืนยันกับผู้สื่อข่าวว่า “ไม่ต้องห่วง สบายมาก”
นายกรัฐมนตรี กล่าวต่อไปว่า เมื่อวานตนเองได้สั่งการหลายเรื่อง ซึ่งวันนี้เป็นห่วงเรื่องฝุ่น PM 2.5 ที่มาจากประเทศกัมพูชา จะโทรศัพท์หา พล.อ.ฮุน มาเนต นายกรัฐมนตรีกัมพูชา อีกครั้ง ซึ่งถ้าดูจากแผนที่ความร้อนของประเทศไทยมีน้อยมาก แต่จะมีมากในฝั่งกัมพูชา และมีลมพัดจากฝั่งตะวันออกมาตะวันตก โดยจะกําชับผู้บัญชาการตํารวจแห่งชาติในเรื่องความปลอดภัยนักท่องเที่ยวที่จะเข้ามาในสัปดาห์หน้า เพราะเป็นช่วงไฮซีซั่น ซึ่งระบบตรวจคนเข้าเมือง (ตม.) ต้องไม่ล่ม เพราะเมื่อคืนนี้ก็ล่มไปอีกรอบ แต่ว่าแก้ได้เร็ว ก็ต้องดูว่าระบบเป็นอย่างไร
รัฐบาลไทย-ข่าวทำเนียบรัฐบาล-“รองปลัดฯอภัย”เข้าร่วม พิธีวางแจกันดอกไม้ ผู้ก่อตั้งมหาวิทยาลัยเกษตรศาสตร์ เนื่องในวันสถาปนามหาวิทยาลัยเกษตรศาสตร์ ครบรอบ 81 ปี
วันศุกร์ที่ 2 กุมภาพันธ์ 2567
“รองปลัดฯอภัย”เข้าร่วม พิธีวางแจกันดอกไม้ ผู้ก่อตั้งมหาวิทยาลัยเกษตรศาสตร์ เนื่องในวันสถาปนามหาวิทยาลัยเกษตรศาสตร์ ครบรอบ 81 ปี
“รองปลัดฯอภัย”เข้าร่วม พิธีวางแจกันดอกไม้ ผู้ก่อตั้งมหาวิทยาลัยเกษตรศาสตร์ เนื่องในวันสถาปนามหาวิทยาลัยเกษตรศาสตร์ ครบรอบ 81 ปี
นายอภัย สุทธิสังข์ รองปลัดกระทรวงเกษตรและสหกรณ์ เป็นหัวหน้าคณะกระทรวงเกษตรและสหกรณ์ เข้าร่วมพิธีวางแจกันดอกไม้ เพื่อคารวะบูรพาจารย์ผู้ก่อตั้งมหาวิทยาลัยเกษตรศาสตร์ เนื่องในวันสถาปนามหาวิทยาลัยเกษตรศาสตร์ ครบรอบ 81 ปี ณ อนุสาวรีย์สามบูรพาจารย์ มหาวิทยาลัยเกษตรศาสตร์ บางเขน
รัฐบาลไทย-ข่าวทำเนียบรัฐบาล-โฆษกรัฐบาล เผยไทยได้รับเลือกเป็นเจ้าภาพจัดการแข่งขัน Volleyball Women’s Nations League 2024 (VNL) รอบ Final
วันศุกร์ที่ 2 กุมภาพันธ์ 2567
โฆษกรัฐบาล เผยไทยได้รับเลือกเป็นเจ้าภาพจัดการแข่งขัน Volleyball Women’s Nations League 2024 (VNL) รอบ Final
นายกฯ ชื่นชมความสําเร็จนี้ พร้อมสนับสนุนไทยเป็นศูนย์กลางการจัดการแข่งขันมหกรรมกีฬาระดับนานาชาติ
วันนี้ (2 ก.พ. 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลมุ่งผลักดันการพัฒนาและกระตุ้นเรื่องการท่องเที่ยว ผ่านการส่งเสริมให้ไทยเป็นเจ้าภาพจัดงาน และการแข่งขันระดับนานาชาติ ซึ่งวันนี้ (2 ก.พ. 2567) นางสาวสุดาวรรณ หวังศุภกิจโกศล รัฐมนตรีว่าการกระทรวงท่องเที่ยวและกีฬา ร่วมกับการกีฬาแห่งประเทศไทย สมาคมกีฬาวอลเลย์บอลแห่งประเทศไทย และสหพันธ์วอลเลย์บอลนานาชาติ (FIVB) ได้แถลงข่าว ยืนยันการเป็นเจ้าภาพจัดการแข่งขันวอลเลย์บอลหญิง เนชันส์ ลีก 2024 (Volleyball Women’s Nations League: VNL 2024) รอบชิงชนะเลิศ 8 ทีมสุดท้าย ซึ่งจะจัดการแข่งขันระหว่างวันที่ 20 – 23 มิถุนายน 2567 นี้ ณ สนามอินดอร์สเตเดียมหัวหมาก กรุงเทพมหานคร
โฆษกประจําสํานักนายกรัฐมนตรีกล่าวว่า การได้รับการคัดเลือกให้เป็นเจ้าภาพจัดการแข่งขันวอลเลย์บอลหญิง เนชันส์ ลีก 2024 เป็นการผลักดันส่งเสริมให้ไทยเป็นศูนย์กลางการจัดการแข่งขันมหกรรมกีฬาระดับนานาชาติ โดยทางสหพันธ์วอลเลย์บอลนานาชาติ (FIVB) มองเห็นศักยภาพและมาตรฐานของไทย ซึ่งมีความพร้อมทั้งสนามแข่งขัน สถานที่พัก และการอํานวยความสะดวกต่างๆ รวมทั้งบุคลากรที่มีคุณภาพ ผ่านประสบการณ์การจัดการแข่งขันระดับนานาชาติมาหลายรายการ ประกอบกับประเทศไทยเป็นหนึ่งในประเทศที่มีแฟนวอลเลย์บอลจํานวนมาก และการเป็นเจ้าภาพในรอบคัดเลือกของการแข่งขันวอลเลย์บอลหญิง เนชันส์ ลีก เมื่อปี 2566 ได้รับการยกย่องคําชื่นชมจากทั่วโลกว่าเป็นเจ้าบ้านที่ดี
สําหรับการแข่งขันวอลเลย์บอลหญิง VNL 2024 มีทีมวอลเลย์บอลชั้นนําของโลก 16 ทีมเข้าร่วมการแข่งขัน ได้แก่ ไทย แคนาดา อิตาลี บราซิล ฝรั่งเศส เกาหลีใต้ ตุรกี บัลแกเรีย เซอร์เบีย เนเธอร์แลนด์ จีน สหรัฐอเมริกา สาธารณรัฐโดมินิกัน ญี่ปุ่น โปแลนด์ และเยอรมนี โดยแข่งรอบคัดเลือก 3 สัปดาห์ ในประเทศ/ดินแดนต่าง ๆ ทั่วโลก ก่อนที่จะคัดเลือก 7 ทีมที่มีอันดับดีที่สุด และ 1 ทีมเจ้าภาพสนามสุดท้าย เข้าไปแข่งขันในรอบ 8 ทีมสุดท้ายในสัปดาห์ที่ 4 ซึ่งทําให้เชื่อมั่นว่าการแข่งขันปีนี้วอลเลย์บอลหญิงทีมชาติไทย ได้เข้าไปแข่งขันในรอบ 8 ทีมสุดท้ายแน่นอนแล้วในฐานะเจ้าภาพสนามสุดท้าย
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมหน่วยงานที่เกี่ยวข้องของรัฐบาล และทุกภาคส่วน สําหรับการประสานความร่วมมือ ผลักดันจนทําให้ไทยได้รับเลือกเป็นเจ้าภาพจัดการแข่งขันดังกล่าว ซึ่งเป็นการยืนยันว่าประเทศไทยมีศักยภาพความพร้อมในทุกด้าน สามารถสร้างชื่อเสียง ภาพลักษณ์ที่ดีในสายตาชาวโลก โดยเฉพาะด้านการกีฬา และยังกระตุ้นการเติบโตด้านอุตสาหกรรมกีฬา การท่องเที่ยว ส่งผลต่อมูลค่าเพิ่มทางเศรษฐกิจ พร้อมกันนี้ นายกฯ ขอส่งแรงเชียร์และเป็นกําลังใจให้วอลเลย์บอลหญิงทีมชาติไทยในการแข่งขัน VNL 2024 ครั้งนี้” นายชัย กล่าว
รัฐบาลไทย-ข่าวทำเนียบรัฐบาล-​“พิมพ์ภัทรา” นั่งหัวโต๊ะ จัดทำงบประมาณรายจ่าย ปี 2568 แผนงานบูรณาการพัฒนาอุตสาหกรรมและบริการแห่งอนาคต
วันศุกร์ที่ 2 กุมภาพันธ์ 2567
02/02/2567
​“พิมพ์ภัทรา” นั่งหัวโต๊ะ จัดทํางบประมาณรายจ่าย ปี 2568 แผนงานบูรณาการพัฒนาอุตสาหกรรมและบริการแห่งอนาคต
​“พิมพ์ภัทรา” นั่งหัวโต๊ะ จัดทํางบประมาณรายจ่าย ปี 2568 แผนงานบูรณาการพัฒนาอุตสาหกรรมและบริการแห่งอนาคต
วันที่ 1 กุมภาพันธ์ 2567 นายพีระพันธุ์ สาลีรัฐวิภาค รองนายกรัฐมนตรี และรัฐมนตรีว่าการกระทรวงพลังงาน ในฐานะประธานคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ.2568 ได้มอบหมายให้ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ในฐานะรองประธานกรรมการฯ ทําหน้าที่เป็นประธานการประชุมฯ คณะที่ 6.1 แผนงานบูรณาการพัฒนาอุตสาหกรรมและบริการแห่งอนาคต ครั้งที่ 1/2567 โดยมี
นายใบน้อย สุวรรณชาตรี รองปลัดกระทรวงอุตสาหกรรม ในฐานะหัวหน้ากลุ่มภารกิจด้านเศรษฐกิจอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม และนายภาสกร ชัยรัตน์ อธิบดีกรมส่งเสริมอุตสาหกรรม พร้อมด้วยผู้บริหารหน่วยงานที่เกี่ยวข้อง เข้าร่วมประชุม ณ ห้องประชุมชุณหะวัณ สํานักงานปลัดกระทรวงอุตสาหกรรม และผ่านสื่อเล็กทรอนิกส์ โปรแกรม Zoom
ที่ประชุมฯ เสนอวาระเรื่องเพื่อพิจารณา (ร่าง) คําของบประมาณรายจ่ายบูรณาการ ประจําปีงบประมาณ พ.ศ. 2568 แผนงานบูรณาการพัฒนาอุตสาหกรรมและบริการแห่งอนาคต ซึ่งมีความเชื่อมโยงแผนงานระดับชาติ ประกอบด้วย แผนระดับที่ 1 ยุทธศาสตร์ชาติด้านการสร้างความสามารถในการแข่งขัน แผนระดับที่ 2 แผนแม่บทภายใต้ยุทธศาสตร์ชาติ ประเด็น อุตสาหกรรมและบริการแห่งอนาคต และแผนระดับที่ 3 แผนงานบูรณาการพัฒนาอุตสาหกรรมและบริการแห่งอนาคต เป้าหมาย การปรับโครงสร้างภาคการผลิตและบริการสู่เศรษฐกิจฐานนวัตกรรม
โดยมีตัวชี้วัด คือ อัตราการการขยายตัวของอุตสาหกรรมและบริการเป้าหมายเพิ่มขึ้นไม่น้อยกว่าร้อยละ 5 ภายใต้กรอบแนวทาง 6 ด้าน คือ แนวทางที่ 1 ส่งเสริมการพัฒนาอุตสาหกรรมชีวภาพและอุตสาหกรรมอาหารแห่งอนาคต แนวทางที่ 2 ส่งเสริมการพัฒนาอุตสาหกรรมและบริการการแพทย์ครบวงจร แนวทางที่ 3 ส่งเสริมการพัฒนาอุตสาหกรรมและบริการเทคโนโลยีดิจิทัล ข้อมูลปัญญาประดิษฐ์ หุ่นยนต์ระบบอัตโนมัติ และอิเล็กทรอนิกส์อัจฉริยะ แนวทางที่ 4 ส่งเสริมการพัฒนาอุตสาหกรรมยานยนต์ไฟฟ้าและอากาศยาน แนวทางที่ 5 ส่งเสริมการพัฒนาอุตสาหกรรมความมั่นคงของประเทศ และแนวทางที่ 6 ส่งเสริมการพัฒนาระบบนิเวศอุตสาหกรรมและบริการแห่งอนาคต
ทั้งนี้ ในการประชุมมีวาระเพื่อพิจารณา ข้อเสนอโครงการ ปี 2568 (เพิ่มเติม) โครงการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ (EV3.0 และ EV 3.5) โดยมีข้อเสนอโครงการ (เพิ่มเติม) 2 โครงการ ได้แก่ การสนับสนุนการใช้ยานยนต์ไฟฟ้าประเภทรถยนต์ และรถจักรยานยนต์ และการสนับสนุนการใช้ยานยนต์ ระยะที่ 2
รัฐบาลไทย-ข่าวทำเนียบรัฐบาล-รัฐบาลห่วงสุขภาพนักเรียน ครู และบุคลากรทางการศึกษา จากปริมาณค่าฝุ่นละออง PM 2.5 เกินมาตรฐาน เน้นย้ำให้ปฏิบัติตามมาตรการป้องกัน แก้ไขปัญหาฝุ่นฯ อย่างเคร่งครัด
วันศุกร์ที่ 2 กุมภาพันธ์ 2567
02/02/2567
รัฐบาลห่วงสุขภาพนักเรียน ครู และบุคลากรทางการศึกษา จากปริมาณค่าฝุ่นละออง PM 2.5 เกินมาตรฐาน เน้นย้ําให้ปฏิบัติตามมาตรการป้องกัน แก้ไขปัญหาฝุ่นฯ อย่างเคร่งครัด
รัฐบาลห่วงสุขภาพนักเรียน ครู และบุคลากรทางการศึกษา จากปริมาณค่าฝุ่นละออง PM 2.5 เกินมาตรฐาน เน้นย้ําให้ปฏิบัติตามมาตรการป้องกัน แก้ไขปัญหาฝุ่นฯ อย่างเคร่งครัด พิจารณาปรับรูปแบบการเรียนการสอนตามความเหมาะสม
วันนี้ (2 ก.พ. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ขณะนี้สถานการณ์ฝุ่นละออง PM2.5 มีความรุนแรงในหลายพื้นที่ โดยเฉพาะในพื้นที่กรุงเทพมหานครและปริมณฑล ภาคกลาง และภาคตะวันออก รัฐบาล โดยกระทรวงศึกษาธิการ มีความห่วงใยต่อสุขภาพอนามัยของนักเรียน ครู และบุคลากรทางการศึกษาจากปริมาณค่าฝุ่นละออง PM 2.5 เกินมาตรฐาน ส่งผลกระทบต่อสุขภาพ
นายคารม กล่าวว่า กระทรวงศึกษาธิการ โดยสํานักงานคณะกรรมการการศึกษาขั้นพื้นฐาน (สพฐ.) ได้ออกหนังสือกําชับ มาตรการป้องกัน แก้ไขปัญหาฝุ่นละอองขนาดเล็ก PM2.5 ถึงผู้อํานวยการสํานักงานเขตพื้นที่การศึกษาทั่วประเทศ และผู้อํานวยการสํานักบริหารงานการศึกษาพิเศษ โดยเน้นย้ําให้ถือปฏิบัติตามประกาศกระทรวงศึกษาธิการอย่างเคร่งครัด และให้พิจารณาปรับรูปแบบการจัดการเรียนการสอนตามความเหมาะสม ลดการทํากิจกรรมนอกอาคาร ในกรณีที่คุณภาพอากาศอยู่ในเกณฑ์ (สีเหลือง) งดการจัดกิจกรรมกลางแจ้ง ในกรณีที่คุณภาพอากาศอยู่ในเกณฑ์เกินมาตรฐาน เริ่มมีผลกระทบต่อสุขภาพ (สีส้ม) และมีผลกระต่อสุขภาพ (สีแดง)
“สถานศึกษาต้องติดตามสถานการณ์ฝุ่นละออง PM2.5 อยู่เสมอ พร้อมทั้งประสานหน่วยงานที่เกี่ยวข้องและภาคีเครือข่าย เพื่อขอรับการสนับสนุนเพิ่มเติมตามความต้องการของพื้นที่ได้ โดยสามารถติดตามข้อมูลข่าวสารการรายงานคุณภาพอากาศ การคาดการณ์คุณภาพอากาศ ผ่านเว็บไซต์และแอปพลิเคชัน Air4Thai รวมทั้งเฝ้าระวังอันตรายจากฝุ่นที่อาจเกิดขึ้น โดยเฉพาะเด็กเล็ก”นายคารม ย้ํา
รัฐบาลไทย-ข่าวทำเนียบรัฐบาล-​NIN9 ชื่อที่ โรงงานต้นแบบการวิจัยพัฒนาอาวุธ  ศูนย์อำนวยการสร้างอาวุธ ศูนย์การอุตสาหกรรมป้องกันประเทศและพลังงานทหาร นำมาตั้งให้กับอาวุธปืน เป็นอาวุธที่จะปกป้องคุ้มครองผู้ใช้จากอันต
วันศุกร์ที่ 2 กุมภาพันธ์ 2567
​NIN9 ชื่อที่ โรงงานต้นแบบการวิจัยพัฒนาอาวุธ  ศูนย์อํานวยการสร้างอาวุธ ศูนย์การอุตสาหกรรมป้องกันประเทศและพลังงานทหาร นํามาตั้งให้กับอาวุธปืน เป็นอาวุธที่จะปกป้องคุ้มครองผู้ใช้จากอันต
...
รัฐบาลไทย-ข่าวทำเนียบรัฐบาล-เชิดชูเกียรติทหารกล้า ๓ กุมภาพันธ์ วันทหารผ่านศึก
วันศุกร์ที่ 2 กุมภาพันธ์ 2567
เชิดชูเกียรติทหารกล้า ๓ กุมภาพันธ์ วันทหารผ่านศึก
วันที่ ๓ กุมภาพันธ์ ของทุกปี เป็นวันทหารผ่านศึก ซึ่งเป็นวันที่ประชาชนชาวไทยจะได้แสดงความระลึกถึงและเชิดชูเกียรติวีรกรรมอันกล้าหาญของเหล่าทหาร ซึ่งได้ปฏิบัติหน้าที่เพื่อปกป้องเอกราชและอธิปไตยของชาติ
นอกจากนี้ ในวันที่ ๓ กุมภาพันธ์ ๒๕๖๗ องค์การสงเคราะห์ทหารผ่านศึกในพระบรมราชูปถัมภ์ ในฐานะหน่วยงานที่ทําหน้าที่ดูแลและให้การสงเคราะห์แก่ทหารผ่านศึก ครอบครัวทหารผ่านศึก และทหารนอกประจําการ ได้จัดกิจกรรมเพื่อเป็นการแสดงความระลึกถึงและเชิดชูเกียรติทหารผ่านศึก โดยในปี ๒๕๖๗ ได้จัดให้มีพิธีและกิจกรรมต่าง ๆ ระหว่างวันที่ ๓๐ มกราคม - ๓ กุมภาพันธ์ ๒๕๖๗ ภายใต้ชื่องาน “เชิดชูเกียรติทหารกล้า ๓ กุมภาพันธ์ วันทหารผ่านศึก” เพื่อให้ประชาชนทั่วไปได้ระลึกถึงวีรกรรมความกล้าหาญของทหารผ่านศึก ที่ได้เสียสละเลือดเนื้อและชีวิต เพื่อปกปักรักษาเอกราชและอธิปไตยของชาติ รวมทั้งเป็นการเชิดชูเกียรติทหารผ่านศึก ให้เป็นที่ประจักษ์แก่ประชาชนชาวไทย ดังนี้
วันอังคารที่ ๓๐ มกราคม ๒๕๖๗ เวลา ๐๙.๐๐ น. จัดกิจกรรมจิตอาสา “เทิดทูนสถาบันพระมหากษัตริย์” โดยการทําความสะอาดในพื้นที่ต่าง ๆ พร้อมกันทั้งในส่วนกลาง ณ อนุสาวรีย์ชัยสมรภูมิ และส่วนภูมิภาค ณ อนุสาวรีย์ที่เกี่ยวข้องกับการสู้รบในพื้นที่ที่รับผิดชอบ
วันพุธที่ ๓๑ มกราคม ๒๕๖๗ เวลา ๐๙.๔๕ น. พิธีทางศาสนาอิสลาม ณ มัสยิดมูฮายีรีน (ดินแดง) กรุงเทพมหานคร โดยมี พลเอก เดชนิธิศ เหลืองงามขํา ผู้อํานวยการองค์การสงเคราะห์ทหารผ่านศึกเป็นประธาน
วันพฤหัสบดีที่ ๑ กุมภาพันธ์ ๒๕๖๗ เวลา ๐๙.๐๐ น. พิธีทางศาสนาคริสต์ ณ วัดบ้านเซเวียร์ (อนุสาวรีย์ชัยสมรภูมิ) เขตพญาไท กรุงเทพมหานคร โดยมี พลเอก เดชนิธิศ เหลืองงามขํา ผู้อํานวยการองค์การสงเคราะห์ทหารผ่านศึก เป็นประธาน
และในวันศุกร์ที่ ๒ กุมภาพันธ์ ๒๕๖๗ เวลา ๐๖.๐๙ น. พลเอก เดชนิธิศ เหลืองงามขํา ผู้อํานวยการองค์การสงเคราะห์ทหารผ่านศึก จะเป็นประธานในพิธีบวงสรวงศาลหลักเมือง ณ ศาลหลักเมือง กรุงเทพฯ, เวลา ๐๘.๐๙ น. พิธีถวายเครื่องสังเวยศาลพระภูมิ ณ บริเวณศาลพระภูมิ หน้าที่ทําการองค์การสงเคราะห์ทหารผ่านศึก และในเวลา ๐๙.๐๙ น. จัดพิธีทางศาสนาพุทธ ณ ห้องชาตินักรบ อาคาร ๒ ชั้นที่ ๒ องค์การฯ จากนั้นในเวลา ๑๘.๐๐ น. พิธีจุดตะเกียงโบราณ ณ อนุสาวรีย์ชัยสมรภูมิ และในเวลา ๑๘.๓๐ น. พิธีจุดไฟอนุสรณ์ความร่วมมือและสามัคคีของทหารบก ทหารเรือ ทหารอากาศ ตํารวจ และพลเรือน ณ องค์การสงเคราะห์ทหารผ่านศึก
สําหรับในวันเสาร์ที่ ๓ กุมภาพันธ์ ๒๕๖๗ ซึ่งเป็นวันทหารผ่านศึก ในช่วงเช้า เวลา ๐๖.๓๐ น. จัดขบวนเดินใน ๖ กรณีสงคราม และขบวนนักรบนิรนาม 333 ออกเดินขบวนจากองค์การสงเคราะห์ทหารผ่านศึก ไปยังอนุสาวรีย์ชัยสมรภูมิ จากนั้นเวลา ๐๗.๒๐ น. พลเอก เดชนิธิศ เหลืองงามขํา ผู้อํานวยการองค์การสงเคราะห์ทหารผ่านศึก จะเป็นประธานในพิธีจุดตะเกียงตามประทีปและสักการะอัฐิ ณ ห้องจารึกชื่อผู้เสียสละชีพเพื่อชาติ ภายในอนุสาวรีย์ชัยสมรภูมิ
รัฐบาลไทย-ข่าวทำเนียบรัฐบาล-ครม.อนุมัติร่างกฎกระทรวงค่ารักษาพยาบาลที่ให้นายจ้างจ่าย จากเดิม 50,000 เพิ่มเป็น 65,000 บาท กรณีลูกจ้างบาดเจ็บศรีษะรุนแรง  ให้นายจ้างจ่ายค่ารักษาพยาบาลเพิ่มไม่เกิน 100,000 บาท
วันอังคารที่ 20 กุมภาพันธ์ 2567
20/02/2567
ครม.อนุมัติร่างกฎกระทรวงค่ารักษาพยาบาลที่ให้นายจ้างจ่าย จากเดิม 50,000 เพิ่มเป็น 65,000 บาท กรณีลูกจ้างบาดเจ็บศรีษะรุนแรง  ให้นายจ้างจ่ายค่ารักษาพยาบาลเพิ่มไม่เกิน 100,000 บาท
ครม.อนุมัติร่างกฎกระทรวงค่ารักษาพยาบาลที่ให้นายจ้างจ่าย จากเดิม 50,000 เพิ่มเป็น 65,000 บาท กรณีลูกจ้างบาดเจ็บศรีษะรุนแรง  ให้นายจ้างจ่ายค่ารักษาพยาบาลเพิ่มไม่เกิน 100,000 บาท
วันที่ 20 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีอนุมัติให้ความเห็นชอบร่างกฎกระทรวงค่ารักษาพยาบาลที่ให้นายจ้างจ่าย (ฉบับที่ ..) ... ที่สํานักงานคณะกรรมการกฤษฎีกาตรวจพิจารณาแล้ว ซึ่งมีสาระสําคัญเป็นการแก้ไขเพิ่มเติมกฎกระทรวงค่ารักษาพยาบาลทีให้นายจ้างจ่าย พ.ศ. 2563 โดยปรับอัตราค่ารักษาพยาบาลที่ให้นายจ้างจ่ายจากเดิม 50,000 เป็น 65,000 และแก้ไขลักษณะการบาดเจ็บรุนแรงของศรีษะ
นายคารม กล่าวว่า ร่างกฎกระทรวงค่ารักษาพยาบาลที่ให้นายจ้าง มีสาระสําคัญ ดังนี้ เมื่อลูกจ้างประสบอันตรายหรือเจ็บป่วย ให้นายจ้างจ่ายค่ารักษาพยาบาลเท่าที่จ่ายจริงตามความจําเป็นแต่ไม่เกิน 65,000 บาท ในกรณีที่ค่ารักษาพยาบาลจ่ายไม่เพียงพอ ให้นายจ้างจ่ายจ่ายค่ารักษาพยาบาลเท่าที่จ่ายจริงตามความจําเป็นเพิ่มขึ้นอีกไม่เกิน 100,000 บาท สําหรับการประสบอันตรายหรือเจ็บป่วยบาดเจ็บอย่างรุนแรงของศรีษะ
“การปรับอัตราค่ารักษาพยาบาลที่ให้นายจ้างจ่าย เป็นการปรับอัตราค่ารักษาพยาบาลเพื่อให้สอดคล้องกับสภาพเศรษฐกิจและค่าใช้จ่ายในการรักษาพยาบาลที่เพิ่มมากขึ้น ประกอบกับวิทยาศาสตร์การแพทย์ที่มีความก้าวหน้า การแก้ไขเพิ่มเติมกฎกระทรวงฉบับนี้จึงเป็นการคุ้มครองให้ลูกจ้างได้รับการรักษาพยาบาลตามความเหมาะสมแก่อันตรายหรือความเจ็บป่วย” นายคารม กล่าว
รัฐบาลไทย-ข่าวทำเนียบรัฐบาล-“พัชรวาท” ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
วันอังคารที่ 20 กุมภาพันธ์ 2567
“พัชรวาท” ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
พล.ต.อ.พัชรวาทฯ รมว.ทส. ถกปัญหา PM 2.5 กับ “เอมินา เจ โมฮัมเหม็ด” รองเลขาธิการยูเอ็น เพื่อดึงองค์กรช่วยประสานประเทศเพื่อนบ้าน แก้ปัญหาฝุ่นร่วมกัน
วันที่ 19 กุมภาพันธ์ 2567 พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นางเอมินา เจ โมฮัมเหม็ด รองเลขาธิการสหประชาชาติ และเลขาธิการด้านการพัฒนาการอย่างยั่งยืน ในโอกาสเดินทางเข้าพบที่กระทรวงทรัพยากรธรรมชาติและสิ่งแวดล้อม ระหว่างพบหารือเรื่องการเปลี่ยนแปลงสภาพภูมิอากาศ ที่สําคัญได้มีการหยิบยกประเด็นปัญหา PM 2.5 โดยพล.ต.อ.พัชรวาท กล่าวว่า ปัญหา PM 2.5 ในประเทศไทยเป็นปัญหาระดับภูมิภาคเพราะส่วนหนึ่งของปัญหามาจากประเทศเพื่อนบ้าน เรื่องนี้องค์กรระดับโลกอย่าง UN และคณะกรรมการสหประชาชาติว่าด้วยการพัฒนาที่ยั่งยืน ที่นางเอมินา เจ โมฮัมเหมัด เป็นประธานอาจช่วยเข้ามาประสานการแก้ไขได้อนาคตในวันนี้ จึงเป็นโอกาสอันดีที่ได้พบกัน เพื่อหารือกันว่าประเทศไทยจะมีโครงการทํางานร่วมกับสหประชาชาติในการแก้ไขปัญหาต่อไป
“ขอยืนยันว่า รัฐบาลไทยและกระทรวงทรัพยากรธรรมชาติและสิ่งแวดล้อม ให้การสนับสนุนการดําเนินงาน ของสหประชาชาติ อย่างเต็มที่ในการดําเนินงานเพื่อแก้ไขปัญหา ด้านการเปลี่ยนแปลงสภาพภูมิอากาศ ซึ่งเป็น ความท้าทาย ของประชาคมโลกหวังว่ากระทรวงของเราจะได้ทํางานร่วมกับสหประชาชาติอย่างต่อเนื่องต่อไป” พล.ต.อ.พัชรวาทกล่าว
ขณะที่ นางเอมินา เจ โมฮัมเหม็ด ได้ชื่นชม พล.ต.อ.พัชรวาท ในการจัดการปัญหาเรื่องโลกร้อน และสิ่งแวดล้อม ในส่วนของการแก้ปัญหา PM 2.5 ทราบว่า กระทรวงทรัพยากรธรรมชาติฯได้มีการเสนอ พ.ร.บ.บริหารจัดการเพื่ออากาศสะอาด รวมทั้งการจัดการขยะของไทยที่กระทรวงทรัพยากรธรรมชาติฯ ได้ลงนามบันทึกข้อตกลงความร่วมมือกับกระทรวงมหาดไทย ทําให้จัดการปัญหาได้อย่างยั่งยืน หรือ “Waste to wealth” ถือเป็นตัวอย่างที่ดีที่ควรไปนําเสนอในเวทีการประชุมสมัชชาสหประชาชาติ รวมทั้งการที่ UN มีแนวทางการให้ซื้อขายคาร์บอนเครดิต อาจจะช่วยพัฒนาการซื้อขายคาร์บอนเครดิตในไทยได้
รัฐบาลไทย-ข่าวทำเนียบรัฐบาล-ครม.ไฟเขียวอนุมัติงบกว่า 104 ล้านบาท จัดงาน Maha Songkran World Water Festival เย็นทั่วหล้า มหาสงกรานต์ 2567  วันที่ 11-15 เมษายนนี้
วันอังคารที่ 20 กุมภาพันธ์ 2567
20/02/2567
ครม.ไฟเขียวอนุมัติงบกว่า 104 ล้านบาท จัดงาน Maha Songkran World Water Festival เย็นทั่วหล้า มหาสงกรานต์ 2567  วันที่ 11-15 เมษายนนี้
ครม.ไฟเขียวอนุมัติงบกว่า 104 ล้านบาท จัดงาน Maha Songkran World Water Festival เย็นทั่วหล้า มหาสงกรานต์ 2567  วันที่ 11-15 เมษายนนี้
วันนี้ (20 ก.พ. 67) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (20 กุมภาพันธ์ 2567) มีมติอนุมัติงบประมาณรายจ่ายประจําปีงบประมาณ พ.ศ. 2566 ไปพลางก่อน งบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 104,872,000 บาท (134,872,000-30,000,000) เพื่อดําเนินโครงการ Maha Songkran World Water Festival เย็นทั่วหล้า มหาสงกรานต์ 2567 ผลที่คาดว่าจะได้รับจากการจัดงานครั้งนี้ คือ สร้างสิทธิบัตร Intellectual Property Festival เพื่อเชิดชูงานที่มีเอกลักษณ์ความเป็นไทย จํานวนนักท่องเที่ยวเข้าร่วมงานมากกว่า 200,000 คน สร้างรายได้และเงินหมุนเวียนในช่วงเทศกาลสงกรานต์ประมาณ 3,125 ล้านบาท
กระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) กําหนดจัดงาน Maha Songkran World Water Festival เย็นทั่วหล้า มหาสงกรานต์ 2567 ขึ้นในเดือนเมษายน 2567 ที่กรุงเทพมหานคร และพื้นที่อัตลักษณ์ 5 ภูมิภาคทั่วประเทศไทย เพื่อร่วมอนุรักษ์และสืบทอดประเพณีอันงดงามของไทยและ เฉลิมฉลองในโอกาสที่องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ หรือ ยูเนสโก ได้ประกาศขึ้นทะเบียนให้ “สงกรานต์ในประเทศไทย” เป็นรายการมรดกทางวัฒนธรรมที่จับต้องไม่ได้ของมนุษยชาติ ในการประชุมคณะกรรมการระหว่างรัฐบาลว่าด้วยการสงวนรักษามรดกวัฒนธรรมที่จับต้องไม่ได้ ครั้งที่ 18 เมื่อวันที่ 6 ธันวาคม 2566 ณ เมืองคาเซเน สาธารณรัฐบอตสวานา
ซึ่งการจัดงานครั้งนี้ เพื่อกระตุ้นให้เกิดการเดินทางท่องเที่ยวและสร้างรายได้จากการท่องเที่ยว และผลักดันให้ประเทศไทย ติด 1 ใน 10 ประเทศสุดยอดเฟสติวัลของโลก โดยมีกลุ่มเป้าหมาย คือ นักท่องเที่ยวชาวไทยและชาวต่างชาติจากทั่วโลก รวมทั้งสื่อมวลชน Online/Offline ทั้งในประเทศและต่างประเทศ ซึ่งจะจัดในพื้นที่กรุงเทพมหานคร บริเวณถนนราชดําเนินกลางและท้องสนามหลวง และพื้นที่อัตลักษณ์ 5 ภูมิภาคทั่วประเทศ ระหว่างวันที่ 11 – 15 เมษายน 2567 กิจกรรมภายในงาน เช่น ขบวนรถพาเหรดสงกรานต์ จากกลุ่มจังหวัดเป้าหมาย 16 จังหวัด, 11 อุตสาหกรรม Soft Power (อาหาร กีฬา เฟสติวัล ท่องเที่ยว ดนตรี หนังสือ ภาพยนตร์ เกม ศิลปะ ออกแบบ และแฟชั่น) ,การแสดงทางศิลปวัฒนธรรม เช่น โขน รํามโนราห์, การแสดงดนตรีจากศิลปินที่มีชื่อเสียงทั้งในประเทศและต่างประเทศ, ลานสงกรานต์ 5 ภาค นําเสนอประเพณีสงกรานต์ในแต่ละภูมิภาค การแสดงน้ําพุประกอบดนตรี อุโมงค์น้ํา ถังน้ําล้นยักษ์ การทําบุญตักบาตร รดน้ําผู้สูงอายุ และสรงน้ําพระ เนื่องในวันขึ้นปีใหม่ไทย